પાટીમાનું લેશન જેનું બરોબર હોય તેને પાટી પાછી આપતા. વિદ્યાર્થીઓ પાસે જ આવેલી છતમાં પાટી ધોઈને સુકવવા જતા અને બોલતા – ‘ચકી ચકી પાણી પી જા, બે પૈસાની બરફલી લાવ.’ આ બરફને પાટી સુકવવા સાથે શું સંબંધ એ તો હજુએ સમજાતું નથી પણ બરફલી શબ્દ બોલતાની સાથે મોંમા અદ્દભુત ઠંડક વ્યાપી જતી. 1960 આસપાસના વર્ષોની વાત છે. ત્યારે બરફ એક લકઝરી હતી. જેનું લેશન બરોબર ન હોય તેને માસ્તર સાહેબ તેની ભુલ સમજાવતા, ક્યારેક ખીજાતા, સોટીનો ડર દેખાડતા પણ ભાગ્યે જ સોટી વાપરતા.